alexandrainst/scandi-wiki huggingface dataset:
Radiojørn

Radiojørn er et norsk rockeband med opprinnelse fra Flekkefjord. Bandet har vert gjennom flere sjangre, men spiller idag en blanding av stoner-rock og hard-rock, i form av en power-trio. Bandet ble grunnlagt i slutten av 2012 og var en aktive i Flekkefjord rockeklubb og byens festival miljø              (Fjellparkfestivalen) . Både som band, men også som medlemer og frivillig arbeidere. Det var i  2016 at bandet endret sjanger fra pønk til en tyngre og metal basert stoner. Siden 2018 har Radiojørn holdt til i Oslo, og vært en aktiv del av byens musikkliv.

Radiojørn har til nå (2022) gitt ut to plater og en EP. Debuten var pønk EPen Radiojörn som  ble gitt ut i 2015. Tre år senere i juni 2018 kom deres første album 4400, hvor bandet hadde lagt om den musiske stilen til Stoner-metal. I 2020 kom deres andre album Mazdanaut, hvor musikken hadde beveget seg mer mot en blanding av 70-talls hard-rock og stoner rock. Albumet er spillet inn i Caliban studios i Oslo. Inge Svege eller "Ingus Doom" kjent fra Radiofantomene, Thulsa Doom m.m gjester på Hammondorgel.

Medlemmer 
 Martin Skage Møhlen Bakken – vokal, gitar
 Asgeir Aunli – bass
 Joakim Pettersen Mangersnes – trommer

Tidligere medlemmer 

Rasmus Skage Jensen – bass
 Tobias Lie Paulsen – trommer

 Axel Skår Sunde – gitar
 Albert Aasland Ringard – bass
 Ørjan Jerstad Jakobsen – trommer

Medvirkende 
Inge Svege - Orgel (Mazdanaut)

Referanser

Eksterne lenker 
 Radiojørn

Norske heavy metal-band
Band etablert i 2012
Stoner metal-band
Tidslinje for holocaust

Tidslinje for holocaust i forbindelse med andre verdenskrig er en kronologisk oversikt over hendelser, inkludert bakgrunn og etterspill, i og utenfor Tyskland.

Bakgrunn

Forløp

Etterspill

Litteratur
 Abrahamsen, Samuel. Norway's Response to the Holocaust: A Historical Perspective. Holocaust Library (1991). ISBN 0-89604-117-4.

 
 
 
 Våre falne:

Referanser 
 

 

 

 

Brukes ikke <ref name=Ulstein>Ulstein, Ragnar: ''Jødar på flukt.'' Samlaget, 1995.</ref>

Eksterne lenker 
 «Holocaust i Norge», fra Store norske leksikon
 «Deportasjonen av de norske jødene», fra nettstedet norgeshistorie.no

Holocaust
Egil Groseth

Egil Groseth (født 22. april 1918, død 28. desember 1979) var en norsk svømmer som representerte Oslo Kapsvømnings Klub.

Han vant 12 NM-gull og 20 NM-medaljer i perioden 1935–1949. Han vant kongepokalen i 1946.

Medaljer i norske mesterskap

Kilder 
 medley.no: Medaljevinnere NM svømming
 Ragnar Wold (1958): Sport i navn og tall, s. 432.

Norske svømmere
Norgesmestere i svømming
Kongepokalvinnere i svømmesport
Bjarne Huus

Bjarne Nikolai Huus (født 5. januar 1995 i Førde) er en norsk volleyballspiller som spiller for den nederlanske klubben Lycrugus. Huus har spilt for Long Beach State University i USA, og ble amerikansk mester i 2018. Han har også sølv fra U19-VM i sandvolleyball.

Innendørs volleyball

Huus er opprinnelig fra Førde, og spilte flere sesonger for Førde Volleyballklubb. Under studier i USA spilte han for universitetslaget Long Beach State, og vant den nasjonale ligaen i 2018. Dette som første nordmann som har greid siden Asbjørn Vølstad vant i 1984 og 87 .Huus er også norsk landslagsspiller, og med i troppen til EM-kvalifiseringen i 2018. I sesongen 2018/19 spilte Huus for Koll i sluttspillet, hvor laget tapte semifinalen mot Randaberg.

Sandvolleyball

Huus har sølv i U19-VM sammen med Christian Sørum fra 2013.. Dette var den første norske juniormedaljen på flere sesonger, og innledet en periode med mange norske suksesser på juniornivå.

Karrierestatistikk

Klubb

Referanser

Eksterne lenker 
 

Norske volleyballspillere
Sandnes Høyre

Sandnes Høyre er Høyres lokalforening i Sandnes og Forsand kommuner i Rogaland. Foreningene Sandnes Høyre og Forsand Høgre ble slått sammen i februar 2018 som følge av kommunesammenslåingen mellom de to kommunene, som skal skje 1. januar 2020.

Ordførerkandidat for Sandnes Høyre til kommunevalget 2019 er fastlege Inger Klippen.

Representanter 2015-2019 
Etter kommunevalget 2015 har Høyre 8 av 49 representanter i bystyret i Sandnes, og 3 av 17 representanter i kommunestyret i Forsand, inkludert ordfører Bjarte Sveinsvoll Dagestad.

Gruppeleder i Sandnes er Thor Magne Seland, og i Forsand Trond Haukelid.

Representanter i Sandnes   

Thor Magne Seland
Kenny E. Rettore
 Martine Aarskog Borthen
Solgull Ingrid Klette
 Magne T. Frøyland
 Sveinung Skjørestad
 Leiv Rune Mjølsnes
 Ragnvald Nilsen

Representanter i Forsand 

 Bjarte Sveinsvoll Dagestad
 Arne Maudal
 Trond Haukelid

Sideorganisasjoner 
Sandnes Høyre har to sideorganisasjoner- ett i Unge Høyre og ett i Senior Høyre.

Sandnes Unge Høyre 
Sandnes Unge Høyre er Unge Høyres lokalforening i Sandnes, Forsand, og Gjesdal kommune. 

Styret 2019-2019 består av:

 Milan Aran (leder)
 Juliane Nordbø Lind (nestleder)
 Marius Anfindsen
 Sindre Ingebrethsen
 Nick Radan

Andre nevneverdige ungdomspolitikere i Sandnes Unge Høyre er bystyrerepresentant Martine Aarskog Borthen, samt Sander Olsen og Terje Hetland.

Sandnes og Gjesdal Senior Høyre 
Sandnes og Gjesdal Senior Høyre er Senior Høyres lokalforening i Sandnes, Forsand og Gjesdal kommuner.

Nevneverdige medlemmer i Sandnes og Gjesdal Senior Høyre er tidligere ordførere i Sandnes Jostein Rovik og Roald Bergsaker.

Referanser  

Høyre
Politikk i Sandnes
Ovdaldasvarri naturreservat

Ovdaldasvarri naturreservat er et naturreservat i Tana kommune i Finnmark. Området ble opprettet i 1983 og har et areal på . Naturreservatet ble opprettet for å bevare et stort felt med fossile flygesanddyner. Sanddynene ble dannet på tundralandskapet som eksisterte i området etter at innlandsisen hadde trukket seg tilbake etter siste istid. Sanddynene gjør at landskapet er småkupert. Det vokser glissen bjørkeskog i området.

Referanser 

Naturreservater i Troms og Finnmark
Verneområder i Tana
Verneområder opprettet i 1983
Julelvdalen naturreservat

Julelvdalen naturreservat er et naturreservat i Tana kommune i Finnmark. Området ble opprettet i 2007 og har et areal på . Naturreservatet er opprettet for å bevare et tilnærmet urørt lauvskogområde.

Naturverdier 
Naturreservatet ligger i Juladalen i Austertana og omfatter ei sørvendt «gryte» i den sørvendte og bratte dalsiden, og har spesielt gunstige klimatiske forhold. Verneverdiene ligger i den totale sammensetningen av vegetasjonstyper, selv om hver enkelt type dekker små arealer. Tresjiktet domineres av bjørk og or, med noe grønn- og setervier enkelte steder. Nedfallstrær av or har en rik lav-, sopp- og moseflora. Glattvrenge ved foten av de eldste orene indikerer at dette er en kontinuitetsskog. Dette er en av verdens nordligste forekomster av gråor. Det finnes også en liten bestand av opptil 10 meter høye ospetrær, også den blant verdens nordligste. Noen steder langs elva er det flekker av flommarksskog dominert av kjertelvier, setervier, grønnvier og bjørk.

Feltsjiktet er ofte mosedominert med arter som fjelltvare, rundmose og spriketorvmose. I feltsjiktet er det stedvis nyserot, ellers mye skogburkne, mjødurt, skogsnelle, kvitbladtistel og enghumleblom. Området har variabel fuktighet, noen steder har sumppreg med bekkeblom. Litt ovenfor elva er det bratte, sørvendte skrenter med blottlagt berg, hvor det vokser varmekrevende arter som skrubbenever, glatt navlelav, kystårenever og leppedogglav. I heng og skrenter forekommer moskusurt, godt dekt av høgstauder som skogstorkenebb, vendelrot, kvitbladtistel og storveronika. Av andre interessante arter i området er de varmekrevende legeveronika, villrips, ormetelg, hundekveke og hengeaks.

Referanser 

Naturreservater i Troms og Finnmark
Verneområder i Tana
Verneområder opprettet i 2007
Ekkerøya naturreservat

Ekkerøya naturreservat er et naturreservat i Vadsø kommune i Finnmark. Det ligger på halvøya Ekkerøy, rundt 15 kilometer øst for Vadsø by. Formålet med vernet er å bevare et viktig fuglefjell, samt plante- og dyrelivet i tilknytning til dette. Reservatet er meget lett tilgjengelig.

Naturverdier 
Ekkerøya er mest kjent for den store kolonien av krykkje som holder til i fuglefjellet på sørsida av halvøya. Krykkjebestanden på Ekkerøy ble i 1979 anslått til  hekkende par, og bestanden har etter alt å dømme økt siden da. Men det er et rikt fugleliv også ellers på halvøya, som i den grunne bukta på nordsida, langs fjæra, og på platået oppe på halvøya. Det er registrert en rekke hekkende arter i reservatet, blant annet ravn, ærfugl, brushane, tyvjo, rødnebbterne, steinskvett, lappiplerke, skjærpiplerke, heipiplerke, linerle, tjeld og steinvender. Svømmesniper ses både i fjæra og i små dammer. Stelleranda, som hekker i Sibir, kan ses rundt Ekkerøya hele året, men i størst antall om vinteren fram til april–mai. Den arktiske praktærfuglen, havørn, skarv, teist, alke, storlom og smålom forekommer jevnlig i området. Sommerstid kan også islom og gulnebblom nokså ofte ses rundt Ekkerøya. Sandstrendene rett utenfor reservatet huser mengder av vadere i trekktida, som myrsnipe, lappspove, sandlo og sandløper.

Berggrunnen i området består for det meste av sandstein og andre sedimentære bergarter. Fjellet er tydelig lagdelt, og ytterst på Skagodden er det flotte rifler (bølgeslagsmerker). Floraen består stort sett av nokså alminnelige fjellplanter, bortsett fra silkenellik, som i Norge bare finnes i Øst-Finnmark. Rosenrot og finnmarksbalderbrå klorer seg fast mellom krykkjereirene, og andre vanlige arter er reinrose, molte, fjellsmelle, geitrams og blåklokke.

Referanser

Eksterne lenker 
 Ekkerøy og Salttjern, faktaark fra Bioforsk.no

Naturreservater i Troms og Finnmark
Verneområder i Vadsø
Verneområder opprettet i 1983
Liste over stortingsrepresentanter for Hordaland

Liste over stortingsrepresentanter for valgkretsen Hordaland fylke, viser representanter innvalgt etter sammenslåingen av Bergen fylke og Hordaland fylke i 1972. Før dette var Bergen og Hordaland to separate valgkretser ved stortingsvalg.

Referanser 

Hordaland
Hordaland
Siw Kristin Sommer Winther

Siw Kristin Sommer Winther (født 1969) er en norsk sanger, komponist og fjernsynsprodusent.

Hun er utdannet innen musikk og lydterapi og har en cand.philol.-grad i kulturhistorie fra UiO. Hun arbeidet i NRK fra 1996 til 2010 som kompetansesjef i Kulturavdelingen, regissør og redaktør i Kultur, Fakta og Underholdningsavdelingen; med en pause på to år som profilsjef i Norges Røde Kors 2006–2008. Hun var redaktør og konseptutvikler for «Hurtigruten 365». Dette var den første TV-produksjonen der opptakene bare besto av datafiler.. Hun var prosjektleder for programserien «Ansikt til Ansikt» med Morten Krogvold, Generasjon.no, flere av Torkjell Berulfsens serier om luksus og skjønnhet, Puck og flere dokumentarer. Hun medvirket også til utviklingen av «Hjernevask» med Harald Eia.

Hun er leder for Sound Of You AS som hun etablerte i 2013. Det er en virksomhet med et nettverk av komponister som lager musikk for medieproduksjoner og merkevarer. Sound Of You og Winther har laget spesialkomponert musikk, spillelister og lydstrategier for Scandic Hotels, SAS, Moods Of Norway, KLP, WoolLand, Moo, United Yacht Sales, Gullblyanten, NRK, og TV-serien Breaking borders / Til bords med fienden, som vant AIB awards. Hennes SOY Audio Branding Program har fått støtte og anbefalinger fra Innovasjon Norge og Designrådet.

Hun arbeider som sanger, komponist og artist under navnet Shekinah. Hun har utgitt albumet «Birds Of Paradise».

Winther stiftet og har vært styreleder for organisasjonen Stop Lockdown, som er motstander av ulike former for tiltak iverksatt eller vurdert av myndighetene for å bekjempe koronaviruspandemien. Blant annet sendte hun høringssvar til regjeringen om et forslag til endringer i smittevernloven og nye høringssvar til ordningen med koronasertifikat. På vegne av Stop Lockdown utformet hun i juni 2021 også et protestskriv stilet til «Norges Stortingsrepresentanter», der hun protesterte mot regjeringens plan for gjenåpning av det norske samfunnet og blant annet opplyste at Stop Lockdown den 21. april 2021 gjennom advokatfirmaet Elden hadde varslet søksmål mot Helse- og omsorgsdepartementet. Hun fratrådte styreledervervet i Stop Lockdown 14. juli 2021.

Referanser

Eksterne lenker 
 

Norske komponister
Norske sangere
Ansatte i NRK
Personer fra Oslo
Håvard Tjørhom

Håvard Tjørhom (født 29. mai 1980 i Sirdal) er en norsk idrettsleder, som har vært hovedtrener for landslaget i alpint og toppidrettssjef i Norges Friidrettsforbund.

Karriere 
Tjørhom studerte pedagogikk på Norges Idrettshøgskole, med mastergrad i coaching og idrettspsykologi for individuell idrett.

Alpinlandslaget 
Da han var ferdig utdannet i 2007, fikk Tjørhom jobb hos norske alpinlandslaget og var hovedtrener fra 2010 til 2015.

Tjørhom ble kåret til årets trener på Idrettsgallaen 2015 for sin innsats med alpinlandslaget, hvor han sikret en rekke verdenscupseiere til Aksel Lund Svindal, OL-gull til Kjetil Jansrud og fikk Henrik Kristoffersen frem i lyset.

Friidrettsforbundet 
1. september 2016 overtok Tjørhom for sportssjef Ronny Nilsen i Norges Friidrettsforbund og fikk benevnelsen toppidrettssjef. Etter to sterke sesonger for friidrettslandslaget, med VM-gull til Karsten Warholm og to EM-gull til Jakob Ingebrigtsen som høydepunkter, sa Tjørhom opp sin stilling av personlige grunner. Erlend Slokvik tok over stillingen etter Tjørhom.

Referanser 

Norske alpintrenere
Norske idrettsledere
Friidrett i Norge
Personer fra Sirdal kommune
Mathieu van der Poel

Mathieu van der Poel (født 19. januar 1995) er en nederlandsk syklist som deltar i sykkelcross, terrengsykling og landeveissykling.

Han ble verdensmester i sykkelcross i 2015 og europamester i 2017.

Hans far Adrie van der Poel var også profesjonell syklist.

Meritter

Landevei 

2017
2. etappe, Belgia rundt
2. og 3. etappe og sammenlagt, Boucles de la Mayenne
Dwars door het Hageland
2018
1. etappe og sammenlagt, Boucles de la Mayenne
Ronde van Limburg
Nederlandsk mester på landevei
Sølv i landeveisrittet under EM
1. og 4. etappe, Arctic Race of Norway
2019
1. etappe, Tour of Antalaya
Grand Prix de Denain
Dwars door Vlaanderen
1. etappe, Circuit de la Sarthe
Brabantse Pijl
Amstel Gold Race
1. etappe, Arctic Race of Norway
Sammenlagt + 4., 7. og 8. etappe, Tour of Britain
2020
Nederlandsk mester i landeveisritt
7. etappe, Tirreno–Adriatico
Sammenlagt + 5. etappe, BinckBank Tour
Flandern rundt
2021
1. etappe, UAE Tour
Strade Bianche
3. og 5. etappe, Tirreno–Adriatico
2. og 3. etappe, Sveits rundt
2. etappe, Tour de France
2022
4. etappe, Settimana Internazionale di Coppi e Bartali
Dwars door Vlaanderen
Flandern rundt
1. etappe av Giro d’Italia

Referanser

Eksterne lenker 
 

Nederlandske syklister
Personer fra provinsen Antwerpen
Deltakere for Nederland under Sommer-OL 2020
Syklister under Sommer-OL 2020
Fødsler i 1995
Etappevinnere i Giro d'Italia
Tyrifjorden våtmarkssystem IBA

Tyrifjorden våtmarkssystem IBA er et IBA-område (av eng. Important Bird Area), et svært viktig hekke-, beite-, raste- og overvintringssted for våtmarksfugler, spesielt under vår- og høsttrekket. opprettet i 2014. IBAet omfatter flere ornitologisk viktige delområder i og rundt Norges femte største innsjø, Tyrifjorden, herunder Nordfjorden og Storelva (med meandere), Storøysundet–Sælabonn, Steinsfjorden, Søndre-Tyrifjorden med stilla Vikersund–Bergsjøen og evja Vassbonn, Ådalselva, Hovsenga, Solbergtjern og hekkeholmer i Nordfjorden, Steinsfjorden, Holsfjorden og Væleren i Holleia.

IBAet omfatter også fem norske Ramsar-områder; de tre kroksjøene Synneren, Juveren og Lamyra, som alle er i forskjellige stadier av utvikling, samt de to viktige tangene Karlsrudtangen (ved utløpet av Sogna) og Averøya (ved utløpet av Storelva) lengst nord i den grunne delen av Nordfjorden.

Tyrifjorden våtmarkssystem IBA er under sterkt press på grunn av planer om bygging av ny trasé for Bergensbanen og ny firefelts motorvei (Europavei 16) mellom Sandvika (i Bærum kommune) og Hønefoss (i Ringerike kommune). Begge er planlagt å krysse gjennom det viktige IBAet.

Verneområdene 

Den nye verneplanen for våtmarkssystemene tilknyttet Tyrifjorden er (i hvert enkelt tilfelle) fastsatt ved kgl.res. av 22. juni 2018 og omfatter sju nye naturreservater og seks biotopvernområder, på til sammen cirka 21,4 km². Omkring 20,1 km² av dette er ferskvann, hvorav cirka 16,3 km² er nye områder, mens cirka 5,1 km² var vernet fra før.

Nye verneområder 
 Storøysundet–Sælabonn naturreservat, cirka , Hole kommune
 Steinsfjorden biotopvernområde, cirka , Hole og Ringerike kommuner
 Steinsvika naturreservat, cirka 263 daa, Hole kommune
 Søndre Tyrifjorden naturreservat, cirka , Modum og Ringerike kommuner
 Vikersund–Bergsjø biotopvernområde, cirka , Modum kommune
 Vassbunn naturreservat, cirka 119 daa, Modum kommune
 Ådalselva naturreservat, cirka , Ringerike kommune
 Hovsenga naturreservat, cirka 337 daa, Ringerike kommune
 Solbergtjern naturreservat, cirka 48 daa, Ringerike kommune
 Lienskjæret biotopvernområde, cirka 8 daa, Hole kommune
 Furuøyene biotopvernområde, cirka 15 daa, Ringerike kommune
 Væleren biotopvernområde, cirka 106 daa, Ringerike kommune
 Storøya biotopvernområde, cirka 29 dekar, Lier kommune

Vernet tidligere 
 Averøya naturreservat, ramsarområde, Hole og Ringerike kommuner
 Braksøya naturreservat, Hole kommune
 Juveren naturreservat, ramsarområde, Ringerike kommune
 Karlsrudtangen naturreservat, ramsarområde, Ringerike kommune
 Lamyra naturreservat, ramsarområde, Hole og Ringerike kommuner
 Synneren naturreservat, ramsarområde, Ringerike kommune
 Tyrifjorden dyrefredningsområde, inngår nå i de tre nye verneområdene sør i Tyrifjorden

Se også 
 Naturvernområder i Ringerike
 Nordre Tyrifjorden våtmarkssystem
 Tyrifjorden

Referanser

Eksterne lenker 
 
 Verneplan for Tyrifjorden (Fylkesmannen i Buskerud)
 Verneplan for Tyrifjorden (kart/PDF, 1:100 000)

Verneområder i Ringerike
Verneområder i Hole
Verneområder i Modum
Liers geografi
Drammensvassdraget
Naturvern
Ornitologi
Tyrifjorden
Amer Ordagić

Amer Ordagić (født 5. mai 1993) er en bosnisk fotballspiller som spiller for Sandefjord Fotball.

Ordagić signerte for SK Brann i desember 2017 etter å ha spilt tre sesonger i den bosniske toppserieklubben Sloboda Tuzla. Han spiller på midtbanen med draktnummer 10. På 42 kamper har han scoret 2 mål og fått 4 gule kort.

Referanser

Eksterne lenker 
 

Bosniske fotballspillere
Utenlandske fotballspillere i Norge
Fotballspillere for NK Gradina
Fotballspillere for NK Zvijezda Gradačac
Fotballspillere for FK Sloboda Tuzla
Fotballspillere for SK Brann
Fotballspillere for Sandefjord Fotball
Personer fra Tuzla
Arjeplog kirke

Arjeplog kirke er en korskirke fra 1760 i Arjeplog i Sverige. Dagens kirke er den andre på stedet, og tilhører Svenska kyrkan.

Dagens kirke ble reist i 1760 siden den gamle kirken var i forfall. Den ble opprinnelig bygget i korsform, med koret i øst og inngangen i sør, uten et våpenhus. Innvendig var kirken i ubehandlet tømmer, mens den ble malt rød på utsiden. Kyrkoherde (sokneprest) Johannes Öhrling gav to korskranker til kirken. Disse står fremdeles i kirken. Det gjør også altertavlen som ble malt av den 22 år gamle kunstneren Anders Hellberg fra Piteå. Kirken hadde til å begynne med ingen mulighet for oppvarming på vinteren. I 1765 ble det satt et utskåret dragehode med påskriften «Adolf Fredrik Rex Sveciae» på taket av kirken. 15. januar 1768 gav greve Carl Gustaf Löwenhiem beskjed om at kronprinsesse Sofia Magdalena tillot at kirken ble oppkalt etter henne, noe den ble. Imidlertid slo aldri navnet gjennom, og kirken er kjent som Arjeplog kirke.

I 1894 var bygden mer velstående, og det ble besluttet å bygge ut kirken. Det ble bygd et høyt tårn i østenden av kirken, kirkerommet fikk vinduer, koret ble flyttet til vestsiden og inngangen til øst. Det ble også bygget et sakristi og kirkens innside ble utsmykket og malt hvit med blått tak og brune benker. Alter og prekestol ble også gjort mer i tråd med tidens idealer, og kirken fikk to kirkeklokker. Alter og prekestol ble tilbakeført til opprinnelig stil i 1969-70.

Kirken fra 1641
28. juni 1641 begynte man arbeidet med å bygge den første kirken i Arjeplog etter oppdrag fra dronning Christina, som mente man trengte en kirke i forbindelse med utvinning av sølv i Nasafjäll.

Man bygde en tømmerkirke med jordgulv. Gulvet tjente også om plass for å begrave de døde, noe man måtte slutte med på grunn av dårlig lukt. I 1650 fikk man en klokkestøpul. Dronning Christina gav kirken en forgylt kalk som finnes i dagens kirke, det er også et portrettmaleri av henne fra 1643 i dagens kirke.

Bilder

Litteratur
Arjeplogs Kyrka, Informasjonsbrosjyre fra kirken.

Svenska kyrkans kirkebygninger i Sverige
Luleå stift
Arjeplog kommune
Kirker fra 1760
Svenske kirker fra 1760-årene
Prismognathus passangi

Prismognathus passangi er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
Hannen er en middelsstor (15-20 millimeter), blank, lyst gulbrunlig hjortebille. Kjevene er forholdsvis små, rette, med en kraftig tann ved roten, men ellers med små tenner. Hodet er firkantet. Pronotum er tydelig innsnevret ved roten. Kroppen er blank, knapt synlig punktert.

Levevis 
Larvene utvikler seg i råtne trestammer.

Utbredelse 
Arten er beskrevet fra det nordlige India (Arunachal Pradesh) og forekommer også i Tibet.

Systematisk inndeling 
Arten blir ofte plassert i slekten Tetrarthrius.

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Cladognathini
 Slekten Prismognathus Motschulsky, 1860 – 29 arter
 Prismognathus passangi Okuda & Maeda, 2015

Kilder 
 Okuda, N. og Maeda, T. 2015: Two new species of the genus Digonophorus and a new species of the genus Prismognathus (Coleoptera, Lucanidae) from Arunachal Pradesh, northeastern India. Gekkan-Mushi, (532): 37-39. ISSN: 0388-418X.
 Oversikt over artene

Eksterne lenker 
 

Hjortebiller
Indias insekter
Tibets insekter
Biller formelt beskrevet i 2015
Metallactulus jucundus

Metallactulus jucundus er en bille som hører til familien hjortebiller (Lucanidae) i gruppen skarabider (Scarabaeoidea).

Utseende 
En ganske liten (13–20 millimeter), blank, mørkt rødbrunlig hjortebille. Kroppen er avlang og parallellsidig, gjerne med litt matt metallisk glans, kraftig punktert, særlig på hode og pronotum.  Hannens kjever er krumme og omtrent så lange som hodet, med en kort tann på innersiden. Pronotum er avrundet firkantet med en stor, grunn grop i midten, dekkvingene jevnbrede, tett og litt rynkete punkterte.

Levevis 
Larvene utvikler seg i råtne trestammer.

Utbredelse 
Arten er utbredt på Filippinene (Luzon).

Systematisk inndeling 

 Ordenen biller, Coleoptera
 Underordenen Polyphaga
 Overfamilien skarabider, Scarabaeoidea
 Familien hjortebiller, Lucanidae Latreille, 1806
 Underfamilien hjortebiller (Lucaninae) Latreille, 1806
 Stammen Dorcini
 Slekten Metallactulus Ritsema, 1881
 Metallactulus jucundus De Lisle, 1970

Eksterne lenker 
 
 Oversikt over artene
 Bildegalleri

Hjortebiller
Biller formelt beskrevet i 1970
Filippinenes insekter